الإدعاء
- وزيرة الصحة الدكتورة هالة زايد قالت امبارح، في مداخلة هاتفية مع برنامج "الحكاية" المذاع على قناة "إم بي سي مصر" MBC مصر ، إن "إحنا الدولة الوحيدة اللي في المنطقة اللي أجلت 302 من رعاياها من قلب الوباء في ووهان، مش من بلد مثلًا لسه داخلها الفيروس".
– الكلام ده غير صحيح. مصر مش الدولة الوحيدة في المنطقة اللي أجلت رعاياها من مدينة ووهان الصينية. دول الأردن والمغرب والجزائر والسعودية قاموا أيضًا بإجلاء رعاياهم من مدينة ووهان.✅✅
– وزيرة الصحة كان خلال مداخلة هاتفية طويلة مع الإعلامي عمرو أديب، اتكلمت عن فيروس كورونا واستعدادات مصر للوقاية منه أو التعامل مع المصابين، وقالت إن “الفيروس جاي جاي، ومفيش خوف إنه ييجي، لإنه مش فيروس قاتل زي ما الناس متخيلة، يعني هو مش قاتل يا جماعة بالطريقة. بقول لحضرتك 275 ألف واحد في العالم اتوفى في 2009 من ما يسمى إنفلونزا الخنازير. نسبة الوفاة من حاجة زي الإيبولا 40% أو 42%.. نسبة الوفاة من الإنفلونزا الموسمية لكبار السن أكتر بكتير من وفيات كورونا”.✅✅
– حتى الآن وصل عدد إصابات فيروس كورونا المستجد (COVID-19) عالميًا إلى حوالي 87 ألف إصابة، وتعافى من المرض حوالي 42 ألف شخص، وتوفي بسببه 2979 شخص.✅✅